**Referat fra styremøte i Buskerud Bygdekvinnelag**

4. oktober 2017 hos Else Hval på Norderhov

Tilstede: Frøydis Løkensgard, Else Hval, Sølvi Jødal, Mette Rustand, Reidun Røisli, Birgit Flesaker og Kristin Baalerud.

Inger Margrethe Medhus hadde meldt forfall.

**Sak 23/17: Godkjenning av innkalling og saksliste**

Vedtak: Enstemmig godkjent

**Sak 24/17: Godkjenning av referat fra styremøte 30.8.2017**

Vedtak: Enstemmig godkjent

**Sak 25/17: Referatsaker**

**1. BBK har ny fadderkontakt i NBK**

Da Ingrid Marit Terum har bedt om fritak pga. sykdom, har BBK fått ny fadderkontakt i NBK. Det er Liv Spilde fra Voss, hun er 1. vara til styret i NBK.

 **2. Prosjektet kvinner UT**

Som styremedlemmer i BBK/sonerepresentanter veit vi at flere lokallag i Buskerud deltar aktivt, men ikke eksakt hvor mange som har søkt om prosjektmidler

 **3. Sonemøter**

Sone C har bestemt møte til 31. januar 2018

 **4. NBKs kurs for valgkomitemedlemmer**

Anne Marie Henriksen og Alette Lund har deltatt på NBKs kurs for valgkomitemedlemmer 24. september 2017. Buskerud Bygdekvinnelag betaler skyss.

 **5. Verdens matvaredag 16. oktober 2017**

Fra hele landet har 130 lokallag meldt seg på i markeringen av Verdens matvaredag ved å dele ut ingredienser til suppe ved lokale butikker. NBK vil profilere norske grønnsaker nå som de er på sitt beste, og har fått kjendiskokk Harald Osa til å komponere spesiell suppeoppskrift som deles ut sammen med nok grønnsaker til suppe til 4 personer. Hvor mange lag fra Buskerud som er med, veit vi ikke.

 **6. Landsmøte i NBK 2018**

Neste landsmøte i NBK skal avholdes 1. – 2. juni 2018 i Harstad.

Iflg. § 5 i vedtektene kan også lokallag fremme saker, men de skal sendes via fylkeslaga til NBK. Frist for innsending til NBK er 6. april 2018.

 **7. Les Bygdekvinner**

BBKs leder, Sølvi Jødal, oppfordrer alle medlemmer til å lese medlemsbladet vårt da det står mye nyttig info der.

**Sak 26 /17: Fortsettelse av sak 17/17: Årsmøte 2018 i Buskerud Bygdekvinnelag**

**Forrige møte ble det bestemt at årsmøte 2018 blir lørdag 10. fra kl. 15.00 og søndag 11. mars 2018 i Drammen.**

Det er Sone F = Lier, Hurum og Røyken som skal være vertskap.

Representanter fra styrene i sone F har sett på de forskjellige mulighetene i Drammen. Hotellene synes det er problematisk i forhold til Mattilsynet at vi har egne kakebord. Styret synes det er greit å droppe kakebord og heller gå for middag m/dessert. Mette ber begge Scandic-hotellene om et oversiktlig prisoverslag innen neste møte.

Sølvi ber vår nye «fadder», Liv Spilde, komme som representant for NBK. Videre er det styrets ansvar å skaffe foredragsholder lørdag ettermiddag.

Det er vertslagas ansvar å skaffe noen til å ønske oss velkommen, skaffe underholdning og annonser.

 **Sak 27/17: Forts. sak 22 /17: Opplæring av tillitsvalgte i lokallaga/inspirasjonsseminar**

**Vi har tinga møterom på Tyrifjord Hotell 18. november 2017.**

Vi vil ha et innlegg for alle om det å være tillitsvalgt og litt om organisasjonen vår. I tillegg vil vi dele i grupper for ledere, sekretærer, kasserere og IT-ansvarlige. Styret håper lokallagas styremedlemmer kan ha nytte av dette og håper lokallaga mobiliserer deltakere.

Etter henvendelse til Inga Borge, BBK, ville de gjerne vite mer konkret hvordan vi hadde tenkt å legge opp dagen. Kristin Baalerud holder kontakten m/BBU.

Sosan Asmari Mollestad, prosjektleder for Kvinner UT, kommer fra NBK.

**Sak 28 /17: Eventuelt**

1. Alle i styret hadde siden sist møte sett annonser for Nedre Buskerud-bunaden fra Norske Bunader. Vi venter på svar om opphavsrettigheter fra NBK.

2. Når nye medlemmer melder seg inn i NBK direkte, kommer dette fram på oppdaterte lister som kassererne i lokallaga får tilsendt. Kassererne må være flinke til å følge opp disse listene så de nye medlemmene kan få info fra de lokallaga de tilhører. I tillegg ligger all slik info inne på NBKs sider, fylkesvis.

**Neste styremøte blir hos Kristin Baalerud på Lampeland 30. oktober 2017 kl. 15.00**